
[bookmark: TextBodyBegin]Tarkistus 3
Ehdotus asetukseksi
1 artikla – 1 kohta – -1 alakohta (uusi)
Asetus (EU) 2023/1115
Johdanto-osan 68 kappale
	

	Nykyinen teksti
	Tarkistus

	
	-1)	Korvataan johdanto-osan 68 kappale seuraavasti:

	(68)	Lisäksi komission olisi arvioitava metsäkadon ja metsien tilan heikkenemisen riskiä eri maiden tai niiden osien tasolla käyttämällä erilaisia perusteita, joissa otetaan huomioon sekä määrälliset, objektiiviset ja kansainvälisesti tunnustetut tiedot että osoitukset maiden aktiivisesta osallistumisesta metsäkadon ja metsien tilan heikkenemisen torjuntaan. Tällaisten vertailuanalyysitietojen olisi helpotettava asianmukaisen huolellisuuden noudattamista unionin toimijoiden kannalta ja vaatimustenmukaisuuden seurantaa ja valvontaa toimivaltaisten viranomaisten kannalta, ja samalla niiden avulla myös kannustettaisiin tuottajamaita parantamaan maataloustuotantojärjestelmiensä kestävyyttä ja vähentämään niiden vaikutusta metsäkatoon. Näin olisi edistettävä toimitusketjujen avoimuutta ja kestävyyttä. Vertailuanalyysijärjestelmän olisi perustuttava kolmitasoiseen järjestelmään, jossa maat luokitellaan alhaisen, keskimääräisen ja suuren riskin maiksi. Asianmukaisen avoimuuden ja selkeyden varmistamiseksi komission olisi erityisesti asetettava julkisesti saataville vertailuanalyysiin käytetyt tiedot, ehdotetun luokituksen muutoksen perustelut ja asianomaisen maan vastaus. Alhaisen riskin maista tai maiden osista peräisin olevien asianomaisten tuotteiden osalta toimijoiden olisi voitava noudattaa yksinkertaistettua asianmukaisen huolellisuuden menettelyä. Suuririskisistä maista tai maiden osista peräisin olevien asianomaisten tuotteiden osalta toimivaltaisia viranomaisia olisi vaadittava soveltamaan tehostettua valvontaa. Komissiolle olisi siirrettävä valta hyväksyä täytäntöönpanosäädöksiä, joissa vahvistetaan sellaisten maiden tai maiden osien luettelo, joihin liittyy alhainen tai suuri riski.
	”(68)	Lisäksi komission olisi arvioitava metsäkadon ja metsien tilan heikkenemisen riskiä eri maiden tai niiden osien tasolla käyttämällä erilaisia perusteita, joissa otetaan huomioon sekä määrälliset, objektiiviset ja kansainvälisesti tunnustetut tiedot että osoitukset maiden aktiivisesta osallistumisesta metsäkadon ja metsien tilan heikkenemisen torjuntaan. Tällaisten vertailuanalyysitietojen olisi helpotettava asianmukaisen huolellisuuden noudattamista unionin toimijoiden kannalta ja vaatimustenmukaisuuden seurantaa ja valvontaa toimivaltaisten viranomaisten kannalta, ja samalla niiden avulla myös kannustettaisiin tuottajamaita parantamaan maataloustuotantojärjestelmiensä kestävyyttä ja vähentämään niiden vaikutusta metsäkatoon. Näin olisi edistettävä toimitusketjujen avoimuutta ja kestävyyttä. Vertailuanalyysijärjestelmän olisi perustuttava nelitasoiseen järjestelmään, jossa maat luokitellaan alhaisen, keskimääräisen tai suuren riskin maiksi tai riskittömiksi maiksi. Asianmukaisen avoimuuden ja selkeyden varmistamiseksi komission olisi erityisesti asetettava julkisesti saataville vertailuanalyysiin käytetyt tiedot, ehdotetun luokituksen muutoksen perustelut ja asianomaisen maan vastaus. Alhaisen riskin maista tai maiden osista peräisin olevien asianomaisten tuotteiden osalta toimijoiden olisi voitava noudattaa yksinkertaistettua asianmukaisen huolellisuuden menettelyä. Suuririskisistä maista tai maiden osista peräisin olevien asianomaisten tuotteiden osalta toimivaltaisia viranomaisia olisi vaadittava soveltamaan tehostettua valvontaa. Riskittömistä maista tai niiden osista peräisin oleviin asianomaisiin tuotteisiin ei pitäisi soveltaa näitä edellytyksiä. Komissiolle olisi siirrettävä valta hyväksyä täytäntöönpanosäädöksiä, joissa vahvistetaan sellaisten maiden tai maiden osien luettelo, joihin liittyy alhainen tai suuri riski.”


Tarkistus 4
Ehdotus asetukseksi
1 artikla – 1 kohta – -1 a alakohta (uusi)
Asetus (EU) 2023/1115
Johdanto-osan 86 kappale
	

	Nykyinen teksti
	Tarkistus

	
	-1 a)	Korvataan johdanto-osan 86 kappale seuraavasti:

	(86) 	Toimijoille, kauppaa käyville ja toimivaltaisille viranomaisille olisi annettava kohtuullinen aika valmistautua tämän asetuksen vaatimusten noudattamiseen,
	”(86) 	Toimijoille, kauppaa käyville ja toimivaltaisille viranomaisille olisi annettava kohtuullinen aika valmistautua tämän asetuksen vaatimusten noudattamiseen. Mahdollisten viivästysten välttämiseksi komission olisi asetettava soveltamispäivää edeltävän ajanjakson aikana etusijalle asiaankuuluvien sidosryhmien ja toimivaltaisten viranomaisten välisen tietojenvaihdon alustan optimointi. Komissio sitoutuu myös julkaisemaan riskiluokituksen, jotta asiaankuuluvat sidosryhmät voivat valmistautua määriteltyyn tämän asetuksen pakolliseen soveltamisalaan. Sekä tietojenvaihdon alustan että riskiluokituksen olisi oltava saatavilla ja täysin toiminnassa vähintään kuusi kuukautta ennen soveltamispäivää. Jos lisäviivästyksiä ilmenee, soveltamispäivää olisi lykättävä vastaavasti,”


Tarkistus 5
Ehdotus asetukseksi
1 artikla – 1 kohta – -1 b alakohta (uusi)
Asetus (EU) 2023/1115
3 artikla – johdantokappale
	

	Nykyinen teksti
	Tarkistus

	
	-1 b)	Korvataan 3 artiklan johdantokappale seuraavasti:

	Asianomaisia hyödykkeitä ja asianomaisia tuotteita ei saa saattaa markkinoille, asettaa saataville markkinoilla tai viedä, elleivät kaikki seuraavat edellytykset täyty:
	”1. 	Asianomaisia hyödykkeitä ja asianomaisia tuotteita, jotka ovat peräisin 29 artiklan mukaisesti alhaisen, keskimääräisen tai suuren riskin maista tai niiden osista, ei saa saattaa markkinoille, asettaa saataville markkinoilla tai viedä, elleivät kaikki seuraavat edellytykset täyty:”


Tarkistus 6
Ehdotus asetukseksi
1 artikla – 1 kohta – -1 c alakohta (uusi)
Asetus (EU) 2023/1115
3 artikla – 1 a kohta (uusi)
	

	Komission teksti
	Tarkistus

	
	-1 c)	Lisätään 3 artiklaan kohta seuraavasti:

	
	”1 a. 	Asianomaisia hyödykkeitä ja asianomaisia tuotteita, jotka ovat peräisin 29 artiklan mukaisesti riskittömistä maista tai niiden osista, ei saa saattaa markkinoille, asettaa saataville markkinoilla tai viedä, elleivät kaikki seuraavat edellytykset täyty:

	
	a)	ne on tuotettu tuotantomaan asiaa koskevan lainsäädännön mukaisesti; ja

	
	b)	ne täyttävät 5 artiklan 1 a kohdassa säädetyt asiakirjoja koskevat vaatimukset.”


Tarkistus 7
Ehdotus asetukseksi
1 artikla – 1 kohta – -1 d alakohta (uusi)
Asetus (EU) 2023/1115
4 artikla – 10 a kohta (uusi)
	

	Komission teksti
	Tarkistus

	
	-1 d)	Lisätään 4 artiklaan kohta seuraavasti:

	
	”10 a.	Poiketen siitä, mitä tämän artiklan 1–10 kohdassa säädetään, toimijoiden, jotka saattavat markkinoille, asettavat saataville markkinoilla tai vievät asianomaisia hyödykkeitä ja asianomaisia tuotteita, jotka ovat peräisin 29 artiklan mukaisesti riskittömistä maista tai niiden osista, on täytettävä vain 5 artiklan 1 a kohdassa säädetyt asiakirjoja koskevat vaatimukset. Toimijoiden on noudatettava tämän artiklan 1 kohdan mukaisesti asianmukaista huolellisuutta niiden asianomaisten tuotteiden ja niiden osien osalta, jotka on tuotettu 29 artiklan mukaisesti riskittömissä maissa tai niiden osissa.”


Tarkistus 9
Ehdotus asetukseksi
1 artikla – 1 kohta – -1 e alakohta (uusi)
Asetus (EU) 2023/1115
5 artikla – 1 a kohta (uusi)
	

	Komission teksti
	Tarkistus

	
	-1 e)	Lisätään 5 artiklaan kohta seuraavasti:

	
	”1 a. 	Toimijoiden, jotka saattavat markkinoille, asettavat saataville markkinoilla tai vievät asianomaisia hyödykkeitä ja asianomaisia tuotteita, jotka on tuotettu 29 artiklan mukaisesti riskittömissä maissa tai niiden osissa, on täytettävä asiakirjoja koskevat vaatimukset asettamalla pyynnöstä seuraavat asiakirjat toimivaltaisten viranomaisten saataville:

	
	a)	asianomaisten tuotteiden kauppanimi ja tyyppi;

	
	b)	asianomaisten tuotteiden määrä;

	
	c)	tuotantomaa ja tarvittaessa sen osat;

	
	d)	sen yrityksen tai henkilön nimi, postiosoite ja sähköpostiosoite, jolta asianomaiset tuotteet on toimitettu sille;

	
	e)	sen yrityksen, toimijan tai kauppaa käyvän nimi, postiosoite ja sähköpostiosoite, jolle asianomaiset tuotteet on toimitettu;

	
	f)	riittävän pätevät ja todennettavissa olevat tiedot siitä, että asianomaiset tuotteet ovat metsäkatoa aiheuttamattomia;

	
	g)	riittävän pätevät ja todennettavissa olevat tiedot siitä, että asianomaiset hyödykkeet on tuotettu tuotantomaan asiaa koskevan lainsäädännön mukaisesti.”


Tarkistus 10
Ehdotus asetukseksi
1 artikla – 1 kohta – -1 f alakohta (uusi)
Asetus (EU) 2023/1115
16 artikla – 10 a kohta (uusi)
	

	Komission teksti
	Tarkistus

	
	-1 f)	Lisätään 16 artiklaan kohta seuraavasti:

	
	”10 a.	Kunkin jäsenvaltion on varmistettava, että sen toimivaltaisten viranomaisten tämän artiklan 1 kohdan nojalla tekemät vuotuiset tarkastukset kattavat vähintään 0,1 prosenttia toimijoista, jotka saattavat markkinoille, asettavat saataville markkinoilla tai vievät asianomaisia tuotteita, jotka sisältävät sellaisia asianomaisia hyödykkeitä tai jotka on valmistettu käyttäen sellaisia asianomaisia hyödykkeitä, jotka on tuotettu sellaisessa maassa tai sellaisissa maan osissa, jotka on luokiteltu riskittömiksi 29 artiklan mukaisesti.”


Tarkistus 11
Ehdotus asetukseksi
1 artikla – 1 kohta – -1 g alakohta (uusi)
Asetus (EU) 2023/1115
29 artikla – 1 kohta
	

	Nykyinen teksti
	Tarkistus

	
	-1 g)	Korvataan 29 artiklan 1 kohta seuraavasti:

	1.	Tällä asetuksella perustetaan kolmitasoinen järjestelmä maiden tai niiden osien arviointia varten. Tätä varten jäsenvaltiot ja kolmannet maat tai maiden osat luokitellaan johonkin seuraavista riskiluokista:
	”1.	Tällä asetuksella perustetaan nelitasoinen järjestelmä maiden tai niiden osien arviointia varten. Tätä varten jäsenvaltiot ja kolmannet maat tai maiden osat luokitellaan johonkin seuraavista riskiluokista:

	a)	’suuren riskin’ mailla tarkoitetaan maita tai maiden osia, joiden osalta 3 kohdassa tarkoitetun arvioinnin perusteella havaitaan suuri riski, että kyseisissä maissa tai maiden osissa tuotettaisiin asianomaisia hyödykkeitä, joiden osalta asianomaiset tuotteet eivät ole 3 artiklan a alakohdan mukaisia;
	a)	’suuren riskin’ mailla tarkoitetaan maita tai maiden osia, joiden osalta 3 kohdassa tarkoitetun arvioinnin perusteella havaitaan suuri riski, että kyseisissä maissa tai maiden osissa tuotettaisiin asianomaisia hyödykkeitä, joiden osalta asianomaiset tuotteet eivät ole 3 artiklan a alakohdan mukaisia;

	b)	’alhaisen riskin’ mailla tarkoitetaan maita tai maiden osia, joiden osalta 3 kohdassa tarkoitetussa arvioinnissa todetaan, että on olemassa riittävät takeet siitä, että kyseisissä maissa tai niiden osissa tapaukset, joissa tuotetaan asianomaisia hyödykkeitä, joiden osalta asianomaiset tuotteet eivät ole 3 artiklan a alakohdan mukaisia, ovat poikkeuksellisia;
	b)	’alhaisen riskin’ mailla tarkoitetaan maita tai maiden osia, joiden osalta 3 kohdassa tarkoitetussa arvioinnissa todetaan, että on olemassa riittävät takeet siitä, että kyseisissä maissa tai niiden osissa tapaukset, joissa tuotetaan asianomaisia hyödykkeitä, joiden osalta asianomaiset tuotteet eivät ole 3 artiklan a alakohdan mukaisia, ovat poikkeuksellisia; 

	c)	’keskimääräisen riskin’ mailla tarkoitetaan maita tai maiden osia, jotka eivät kuulu ’suuren riskin’ tai ’alhaisen riskin’ maiden luokkaan.
	c)	’keskimääräisen riskin’ mailla tarkoitetaan maita tai maiden osia, jotka eivät kuulu ’suuren riskin’, ’alhaisen riskin’ tai ’riskittömien’ maiden luokkaan.

	
	c a)	’riskittömillä’ mailla tarkoitetaan maita tai maiden osia, jotka täyttävät seuraavat arviointiperusteet: 

	
	i)	niiden metsäalueiden määrä on pysynyt vakaana tai lisääntynyt vuoteen 1990 verrattuna;

	
	ii)	kyseiset maat ja maiden osat ovat allekirjoittaneet Pariisin sopimuksen sekä ihmisoikeuksia ja metsäkadon ehkäisemistä koskevat kansainväliset yleissopimukset;

	
	iii)	ne ovat toteuttaneet metsäkadon ehkäisemistä ja metsien suojelua koskevien kansallisten säädösten täytäntöönpanon ja sen valvonnan tiukasti ja täysin avoimesti ja seuraavat sitä.”

